Nr. C 170/8 De Europæiske Fællesskabers Tidende 12. 7. 90 
STATSSTØTTE 
N 94/90 
(Frankrig) 
(Artikel 92 til 94 i Traktaten om Oprettelse af Det Europæiske Økonomiske Fællesskab) 
(90/C 170/05) 
Meddelelse fra Kommissionen i henhold til EØF-Trakta-
tens artikel 93, stk. 2, til andre medlemsstater og til 
andre berørte parter end medlemstaterne om det dekret­
forslag fra den franske regering om fortsat at overføre 
provenuet fra en skattelignende afgift til Comité 
National Interprofessionnel de l'horticulture florale, 
ornementale et des pépiniéres. 
Frankrigs Faste Repræsentation ved EF har i henhold til 
Traktatens artikel 93, stk. 3, ved skrivelse af 13. marts 
1990, indgået den 15. marts 1990, underrettet Kommis­
sionen om dekretforslaget, hvorved provenuet af den 
skattelignende afgift fortsat overføres til Comité 
National Interprofessionnel de l'horticulture florale, 
ornementale et des pépiniéres (CNIH) indtil den 
31. december 1992. 
De franske erhvervsdrivende inden for sektoren for 
blomstergartneri, potteplantegartneri og planteskoler er 
organiseret i CNIH. 
Denne komité er siden 1959 blevet finansieret via en 
ordning med skattelignedne afgifter; ved ovennævnte 
dekretforslag planlægger den franske regering at videre­
føre denne ordning indtil den 31. december 1992. Prove­
nuet af disse afgifter er med til at finansiere foranstalt­
ninger, som bidrager til sektorens udvikling. 
Disse foranstaltninger har til formål: 
— at forbedre produkternes kvalitet og at udvikle nye 
produktionsmetoder gennem forskning, der skal 
gennemføres i snævert samarbejde med institutter 
eller universiteter i mange EF-lande, især som led i 
EF-forskningsprogrammer (ÉCLAIR) 
— at forbedre den faglige uddannelse for at højne gart­
nerierhvervets niveau 
— at foretage salgs-, reklame- og formidlingsfremstød 
gennem uddeling af publikationer og deltagelse i 
nationale og internationale havebrugsmesser 
— løbende at informere franske producenter og hand­
lende om udviklingen i EF-reglerne for havebrugs­
sektoren. Efter at have foretaget en undersøgelse af disse foran­
staltninger og finansieringen heraf via obligatoriske 
medlemsbidrag er Kommissionen nået frem til følgende 
konklusioner: 
Hvad disse støtteforanstaltningers formål angår, ville 
Kommissionen ikke have noget at indvende, hvis ikke 
støtten blev finansieret via afgifter, der også pålægges 
produkter importeret fra andre medlemsstater. 
Ifølge EF-Domstolens afgørelse udgør finansieringen af 
en statsstøtte via en obligatorisk, øremærket afgift et 
væsentligt led i støtten, og når en sådan støtte skal 
vurderes bør både støtten og dens finansieringsmåde 
undersøges i forhold til fællesskabsretten. 
Selv om støtten både i form og med hensyn til mål er 
forenelig med Fællesmarkedet, må støttens finansiering 
via skattelignende afgifter, som også opkræves af impor­
terede EF-produkter, ifølge EF-Domstolens afgørelse 
derfor anses for at have en beskyttende virkning, som 
går ud over støtten i egentlig forstand. 
Afgiftsordningen, som den kan fortolkes ud fra dekret­
forslaget: 
a) ved producenternes levering af varer og tjeneste­
ydelser en afgift på 2,8 % af den samlede værdi 
inklusive afgifter af disse leverancer 
b) for indførsler en afgift på 2,8 % af den værdi eksklu­
sive afgifter, der fastsættes på stedet for indførslen til 
hovedlandet 
c) ved den handlendes videresalg en afgift på 1,4 % af 
salgsprisen eksklusive afgifter 
ser desuden ud til at medføre, at den importerede vare 
først pålægges en afgift på 2,8 % og derefter en afgift på 
1,4 % ved videresalg, hvilket overstiger den afgift, der 
opkræves af en vare fremstillet i Frankrig og direkte 
markedsført af producenten, nemlig 2,8 %. 
Denne forskel bevirker derfor, at forbrugerne tilskyndes 
til at købe nationalt producerede varer. En sådan diffe­
rentieret afgiftsopkrævning har derfor en diskrimine-
12. 7. 90 De Europæiske Fællesskabers Tidende Nr. C 170/9 
rende og beskyttende virkning, der er uforenelig med 
EØF-Traktatens artikel 95. 
Kommissionen har derfor besluttet at indlede proceduren 
i Traktatens artikel 93, stk. 2, over for det ovennævnte 
dekretforslag. 
I forbindelse med denne procedure opfordrer Kommis­
sionen den franske regering til at fremsætte sine 
bemærkninger til Kommissionens stillingtagen inden for 
en frist på fire uger fra denne skiveises dato. 
De franske myndigheder bør specielt oplyse, hvilke 
forholdsregler der vil blive truffet for at sikre, at 
produkter indført fra de øvrige medlemsstater ikke 
pålægges afgifter. Endelig underretter Kommissionen den franske regering 
om, at den i en meddelelse, som vil blive offentliggjort i 
De Europæiske Fællesskabers Tidende vil opfordre regerin­
gerne i de øvrige medlemsstater og andre berørte parter 
til at fremsætte deres bemærkninger. 
Kommissionen opfordrer de øvrige medlemsstater og 
andre interesserede parter til senest fire uger efter offent­
liggørelsen af denne meddelelse at fremsætte deres 
bemærkninger til de pågældende foranstaltninger. 
Bemærkningerne bedes sendt til: 
Kommissionen for de Europæiske Fællesskaber 
Rue de la Loi 200, 
B-1049 Bruxelles. 
Disse bemærkninger vil blive fremsendt til den franske 
regering.